Suchinthana/ta-wikipedia huggingface dataset:
வம்சோத்தாரகர் கோயில், பெருங்களூர்

வம்சோத்தாரகர் கோயில் என்பது தமிழ்நாட்டின் புதுக்கோட்டை மாவட்டத்தில் புதுக்கோட்டை வட்டத்தின் பெருங்களூரில் உள்ள ஒரு சிவன் கோயில் ஆகும்.

அமைவிடம்
புதுக்கோட்டை-தஞ்சாவூர் சாலையில் புதுக்கோட்டையிலிருந்து 19 கிமீ தொலைவில் இக்கோயில் அமைந்துள்ளது. முற்காலத்தில் இங்கு முல்லை மரங்கள் அதிகம் இருந்ததால் முல்லை வனம் எனவும், மூன்றாம் குலோத்துங்க சோழனால் புதுப்பிக்கப்பட்டதால் சோழலிங்கபுரம் எனவும் இவ்வூர் அழைக்கப்பட்டது.

அமைப்பு
கோயிலின் மேற்கில் குளம் உள்ளது. குளத்திற்கும் கோயிலுக்கும் நடுவில் வன்னி மரம் உள்ளது. வன்னி மரத்தின்கீழ் விநாயகர், நாகர், அய்யனார் உள்ளனர். திருச்சுற்றில் விநாயகர், சுப்பிரமணியர், சண்டிகேஸ்வரர், தட்சிணாமூர்த்தி, துர்க்கை, பைரவர் ஆகியோரின் சன்னதிகள் உள்ளன. கோயிலின் கிழக்கில் இறைவி சன்னதி உள்ளது. அச்சன்னதிக்கு எதிரே இருந்த நவக்கிரக சன்னதியானது திருப்பணியின்போது திருச்சுற்றில் அமைக்கப்பட்டது.

இறைவன், இறைவி
இக்கோயிலில் உள்ள இறைவன் வம்சோத்தாரகர், இறைவி மங்களநாயகி.  அம்மன்னன் குழந்தைப்பேறு வேண்டி சிவனை வணங்கியபோது, இறைவன் கிழக்கு நோக்கிய நிலையில் ஒரு லிங்கத்தையும், மேற்கு நோக்கிய நிலையில் ஒரு லிங்கத்தையும் அமைக்கும்படி கூறினார். மேற்கு நோக்கிய லிங்கத்தை பெருங்களூரிலும், கிழக்கு நோக்கிய லிங்கத்தை மேற்கு சோழலிங்கபுரத்திலும் அமைத்தார். இரு லிங்கங்களுக்கு நடுவில் நின்று இறைவனைப் பிரார்த்தித்த நிலையில் அவருக்கு இரு ஆண் குழந்தைகள் பிறந்தனர். சோழனுக்கு இறைவன் குழந்தை பாக்கியத்தைத் தந்ததால் இவ்விறைவன் வம்சோத்தாரகர் என்றும், குலோத்துங்கநாதர் என்றும் அழைக்கப்படுகிறார்.

திறந்திருக்கும் நேரம்
திருவனந்தல் (காலை 6.00 மணி), சிறுகாலசந்தி (காலை 7.00 மணி), காலசந்தி (காலை 8.00 மணி), உச்சிக்காலம் (நடுப்பகல் 12.00 மணி), சாயரட்சை (மாலை 6.00 மணி), அர்த்தசாமம் (இரவு 8.00 மணி) என்ற வகையில் ஆறு கால பூசைகள் இங்கு நடத்தப்பெறுகின்றன.இக்கோயில் காலை 6.00 மணி முதல் 12.00 மணி வரையிலும், மாலை 5.00 முதல் 8.30 வரையிலும் திறந்திருக்கும். வைகாசி விசாகம் 10 நாள்கள், ஆடிப் பூரம் 10 நாள்கள் ஆகிய விழாக்கள் சிறப்பாகக் கொண்டாடப்பெறுகின்றன.

மேற்கோள்கள்

புதுக்கோட்டை மாவட்டத்திலுள்ள சிவன் கோயில்கள்
கமல்நயன் பஜாஜ்

கமல்நயன் பஜாஜ் (Kamalnayan Bajaj) (1915-1972) இந்தியத் தொழிலதிபரும் அரசியல்வாதியுமாவார்.

சுயசரிதை 
இவர் ஜம்னாலால் பஜாஜின் மூத்த மகனாவார்.  இவர் 1915 சனவரி 23 அன்று பிறந்தார்.  இவர் பஜாஜ் குழுமத்தை 1954 இல் தனது மாமாவிடமிருந்து பெற்ற பிறகு அதை பலப்படுத்தினார்.  இங்கிலாந்தில் உள்ள கேம்பிரிச்சுப் பல்கலைக்கழகத்தில் கல்வியை முடித்தார்.

வணிக வாழ்க்கை 
இருசக்கர வாகனங்களை தயாரிப்பதில் பஜாஜ் குழுமத்தின் நலன்களை இவர் பன்முகப்படுத்தினார்; முச்சக்கர வண்டிகள்; மற்றும் சீமைக்காரை, அலாய் வார்ப்பு மற்றும் மின் உபகரணங்கள் போன்றவையும் தயாரிக்கப்பட்டது. 

இவருக்கு ராகுல் பஜாஜ், சுமன் ஜெயின்  மற்றும் சிசிர் பஜாஜ் என்ற மூன்று குழந்தைகள் இருந்தனர்.  ராகுல் பஜாஜ் இவரது மூத்த மகனாவார்.

அரசியல் வாழ்க்கை 
1957-1971 வரை வர்தா மக்களவைத் தொகுதியிலிருந்து மூன்று முறை மக்களவைக்குத் தேர்ந்தெடுக்கப்பட்டார். இவர் தனது நண்பர் மொரார்ஜி தேசாயுடன் 1969 இல் காங்கிரசில் (ஓ) சேர்ந்து 1971 தேர்தலில் நின்று தோற்றார்.

இறப்பு 
இவர் மே 1, 1972 இல் தனது 57 வயதில் இறந்தார்.

மேற்கோள்கள் 

1915 பிறப்புகள்
1972 இறப்புகள்
4வது மக்களவை உறுப்பினர்கள்
3வது மக்களவை உறுப்பினர்கள்
2ஆவது மக்களவை உறுப்பினர்கள்
அன்னமானந்தா மகாதேவர் கோயில்

அன்னமானந்தா மகாதேவர் கோயில் (Annamanada Mahadeva Temple) என்பது கேரளத்தின், திருச்சூர் மாவட்டத்தின், அன்னமானந்தாவில் அமைந்துள்ள ஒரு கோயில் ஆகும். இந்தக் கோயிலானது சிவனுக்காக கட்டப்பட்டது. இந்தக் கோயிலில் உள்ள சிவலிங்கம் கிட்டத்தட்ட நான்கு அடி உயரம் கொண்டது. அருச்சுனனுக்கு பாசுபத அஸ்திரத்தை அளிப்பதற்காக சிவன் எடுத்த கிராதமூர்த்தி வடிவமாக இங்குள்ள சிவன் கருதப்படுகிறார். இந்தக் கோயிலை கொச்சின் தேவஸ்வம் வாரியம் நிர்வகித்து வருகிறது.

மேலும் காண்க 
 108 சிவன் கோயில்கள்

மேற்கோள்கள்கள் 

திருச்சூர் மாவட்டத்திலுள்ள சிவன் கோயில்கள்
108 சிவன் கோயில்கள்
கோயிக்கல் அரண்மனை

கோயிக்கல் அரண்மனை (Koyikkal Palace) என்பது தென்னிந்திய மாநிலமான கேரளத்தின், திருவனந்தபுரம் மாவட்டம் , நெட்மங்காட்டில் அமைந்துள்ள ஒரு அரண்மனை ஆகும்.  இந்த அரண்மனை திருவனந்தபுரத்திலிருந்து 18. கி.மீ தொலைவில், பொன்முடி மலைக்கும், குற்றால இருவிக்கும் செல்லும் பாதையில் அமைந்துள்ளது.   16 ஆம் நூற்றாண்டில் வேணாட்டு அரச குடும்பத்தைச் சேர்ந்த உமயாம்மா ராணிக்காக கட்டப்பட்டது.  உமயாம்மா ராணி 1677 மற்றும் 1684 க்கு இடையில் வேனாட்டின் ராணியாக இருந்தார்.   இந்த அரண்மனை இரட்டை அடுக்குகுகளுடன் சரிவான மேற்கூரை வேய்ந்ததாக கேரள பாரம்பரிய கட்டடக்கலை பாணியில் கட்டப்பட்டுள்ளது. இங்கு நாலுகெட்டு என்ற பாரம்பரிய கட்டடக்கலையைக் காணலாம்.

கேரள மாநில தொல்லியல் துறையால் பராமரிக்கப்படும் இந்த அரண்மனைக்குள் கொலுமண்டபம்,  நாட்டார் கலை அருங்காட்சியகம்,  நாணயவியல் கண்காட்சியகம் போன்றவற்றைக் காணலாம்.

நாட்டாரியல் அருங்காட்சியகம் 

இந்த அரண்மனை வளாகத்தில் கேரள பாரம்பரியத்தையும், அதன் சிறப்பையும் உணரத்தவகையில் 1992இல் நாட்டாரியல் அருங்காட்சியகம் துவக்கபட்டது. அருங்காட்சியகத்தில் பல விந்தையான இசைக்கருவிகள், தொழில் கருவிகள், வீட்டு பயன்பாட்டுப் பொருட்கள், நாட்டுப்புற இசைக்கருவிகள் போன்றவை பாதுகாக்கபட்டுவருகின்றன.

மேற்கோள்கள்

வெளி இணைப்புகள் 

 கேரள சுற்றுலா வலைத்தளம் 
 மாத்ரூபூமி வலைத்தளம் 

திருவனந்தபுரத்திலுள்ள அருங்காட்சியகங்கள்
திருவனந்தபுரத்திலுள்ள அரண்மனைகள்
வடகிழக்கு மண்டலக் குழு

வடகிழக்கு மண்டல குழு (North Eastern Council) என்பது ஒரு மண்டல சபை ஆகும். மண்டலக் குழு சட்டம் 1971 இன் கீழ் அமைக்கப்பட்ட ஒரு சட்டரீதியான ஆலோசனைக் குழுவாகும். இது நவம்பர் 7, 1972 அன்று சில்லாங்கில் நடைமுறைக்கு வந்தது.  இந்தியாவின் வடகிழக்கு மாநிலங்கள்  எட்டு மாநிலங்கள். அருணாச்சலப் பிரதேசம், அசாம், மணிப்பூர், மேகாலயா, மிசோரம், நாகாலாந்து, திரிபுரா மற்றும் சிக்கிம் ஆகியவை ஆகும். முதலமைச்சர்கள் மற்றும் ஆளுநர்கள் அவர்களை பிரதிநிதித்துவப்படுத்துகின்றனர். சிக்கிம் 2002 ஆம் ஆண்டில் மண்டல குழுவில் சேர்க்கப்பட்டது. சபையின் தலைமையகம் சில்லாங்கில் அமைந்துள்ளது.

பணிகள்
மண்டல குழு ஆரம்பத்தில் ஒரு ஆலோசனைக் குழுவாக அமைக்கப்பட்டது. ஆனால், இப்போது 2002 முதல் மண்டல திட்டமிடல் அமைப்பாக செயல்படுகிறது. இந்த மாநிலங்களின் பொருளாதார மற்றும் சமூகத் திட்டத்தை கவனித்துக்கொள்வதற்கும், மாநிலங்களுக்கு இடையிலான சுமூகமான உறவை மேம்படுத்தவும் செயல்படுகிறது.

நிதி
மண்டல குழுவின் நிதி முக்கியமாக மத்திய அரசிடம் உள்ளது. வரலாற்று ரீதியாக 56% மாநில அரசுகள் மற்றும் மீதமுள்ளவை மத்திய அரசு துறைகளால் வழங்கப்பட்டுள்ளன. 2017 ஆம் ஆண்டு வெளியிடப்பட்ட 3 ஆண்டு திட்டம், 2500 கோடி வருடாந்திர பட்ஜெட்டைக் கொண்டது.

மேலும் காண்க 
 மண்டலக் குழு

மேற்கோள்கள் 

இந்திய அரசு அமைப்புகள்
இந்திய அரசு
வடகிழக்கு இந்தியா
சைனோடோன்டிஸ் இட்டூரி

சைனோடோன்ட்டிஸ் இட்டூரி (Synodontis iturii) தலைகீழான கெளுத்தி மீன்களில் ஓர் இனமாகும். காங்கோ சனநாயகக் குடியரசில் உள்ள இட்டூரி ஆற்றில் மட்டுமே இது காணப்படுகிறது. 1911 இல் இம்மீன் குறித்த விவரத்தினை முதன்முதலில் பிரான்சு இசுடைன்டாச்னர் விவரித்தார். இட்டூரி  ஆற்றில் மட்டுமே காணப்படுவதால் இம்மீன் சிற்றினத்தின் பெயரானது இட்டூரி என வழங்கப்படுகிறது.

விளக்கம் 
சினோடோன்டிஸ் பேரினத்தின் அனைத்து சிற்றினங்களைப் போல, சி. இட்டூரியின்  தலையில் ஒரு தனித்துவமான குறுகிய, எலும்பு, வெளிப்புறமாகத் துருத்திக்கொண்டுள்ளது. இம்மீனில் மூன்று இணை பார்பல்கள் உள்ளன . மேக்சில்லரி பார்பல்கள் மேல் தாடையிலும் மேலும் இரண்டு இணை மண்டிபுலர் பார்பல்கள் கீழ் தாடையிலும் உள்ளன.  கொழுப்பு துடுப்பு பெரியது மற்றும் வால் (காடல்) துடுப்பு, பிளவுபட்டது.

முதுகுபுற துடுப்புகளின் முன் விளிம்புகள் மற்றும் பெக்டோரல் துடுப்புகள்  முதுகெலும்புகளால் கடினப்படுத்தப்பட்டுள்ளன. இந்த முள்ளெலும்புகள் உடலின் வலது கோணத்தில் உயர்த்தப்பட்டுத் தற்காப்பு நோக்கங்களுக்காகப் பயன்படுகிறது. இந்நோக்கத்திற்காக முதுகெலும்புடன் இணைக்கப்பட்ட பல சிறிய எலும்புகள் துணை வருகிறது. ஒரு முறை உயர்த்தப்படும் இந்த முட்களை, நுனியில் அழுத்தம் கொடுத்து மடிக்க முடியாது.

இந்த மீனின் மேல் தாடையின் முன்பகுதியில் ப்ரீமாக்ஸில்லரி டூத்பேட் அமைந்துள்ளது. இதில் குறுகிய, உளி வடிவ பற்கள் பல வரிசைகளில் உள்ளன. கீழ் தாடையில் அசையக்கூடிய பற்களானது நெகிழ்வான, தண்டு போன்ற அமைப்புடன் இணைக்கப்பட்டுள்ளன. இவை ஆங்கில எழுத்தான “எஸ்” வடிவிலான "கொக்கி" என அறியப்படுகிறது.

இந்த மீனின் அதிகபட்ச மொத்த நீளம்  எனவும், பொதுவாக, சினோடோன்டிஸ் இனத்தில் சம வயதுடைய ஆண் பெண்களை ஒப்பிடும்போது பெண் மீன்கள் ஆண்களை விடச் சற்று பெரியவை.

வாழ்விடம் மற்றும் நடத்தை 
இவை, காங்கோ ஜனநாயகக் குடியரசான மாவாம்பியில் உள்ள இட்டூரி ஆற்றிலிருந்து மட்டுமே காணப்படுகின்றன. இம்மீன்கள் மனித நுகர்வுக்காக அறுவடை செய்யப்படுகிறது. இப்பகுதியில் அடிக்கடி நடைபெறும் போர், சுரங்க செயல்களால் நிகழும் காடழிப்பு, தங்கச் சுரங்கத்திற்காகத் திருப்பி விடப்பட்ட நீரோட்டம் முதலியன இந்த உயிரினங்களுக்கு பெரும் அச்சுறுத்தலாக உள்ளன.

இம்மீன்கள் பூச்சியின் இளம் உயிரிகள், பாசிகள், காஸ்ட்ரோபாட்கள், பைவால்வ்கள், கடற்பாசிகள், ஓட்டுமீன்கள் மற்றும் பிற மீன்களின் முட்டைகளை உணவாக உட்கொள்கின்றன. சினோடோன்டிஸின் பெரும்பாலான இனங்களின் இனப்பெருக்க முறைகள் குறித்து அறியப்படவில்லை. ஆனால் கருவுற்ற மீன்கள் இடும் கருமுட்டைகளின் எண்ணிக்கை குறித்து சிலதகவல்கள் உள்ளன. சினை விடுதல் பருவ வெள்ளப்பெருக்கு சூலை மற்றும் அக்டோபர் மாதங்களுக்கு இடையிலான ஏற்படுகிறது. இக்காலங்களில் ஆண் பெண் இணைகள் இணையாக ஒன்றாக நீந்தும் பழக்கமுடையன.  மீனின் முதல் ஆண்டில் வளர்ச்சி விகிதம் அதிகமாகவும், பின்னர் வயது அதிகரிக்கும் போது குறைந்து காணப்படும்.

மேகோள்கள்

வெளி இணைப்புகள் 

காங்கோ மக்களாட்சிக் குடியரசு
மீன்கள்
புது தில்லி காளி பரி

புது தில்லி காளி பரி (New Delhi Kali Bari) என்பது காளி தேவிக்கு அர்ப்பணிக்கப்பட்ட ஒரு இந்துக் கோயிலாகும். மேலும் இது இந்தியாவின் புது தில்லியில் வங்காள கலாச்சாரத்திற்கான மையமாகத் திகழ்கிறது. 1930களில் நிறுவப்பட்ட இது தில்லியில் உள்ள இலட்சுமிநாராயணன் கோயிலுக்கு (பிர்லா மந்திர்) அருகில் உள்ள மந்திர் மார்க்கில் அமைந்துள்ளது.

வரலாறு 
வளர்ந்து வரும் வெளிநாட்டிலுள்ள பெங்காலி மக்களின் பல ஆண்டு கோரிக்கைகளுக்குப் பிறகு, இலட்சுமிநாராயணன் கோயிலுக்கு அடுத்துள்ள புதிய கோயில் சாலையில் ஒரு ஏக்கர் நிலம் ஒதுக்கப்பட்டது. கொல்கத்தாவின் காளிகாட் காளி கோவிலில் உள்ளதைப் போன்ற ஒரு சிலையுடன் சிறிது காலத்த்திற்குப் பிறகு காளி தேவியின் சிறிய ஆலயம் வந்தது. 1935 ஆம் ஆண்டில் முதல் தலைவராக இருந்த சுபாஷ் சந்திரபோஸுடன் இதன் குழு முறைப்படுத்தப்பட்டது. மேலும், முதல் இதனை சர் நீதிபதி மன்மத நாத் முகர்ஜி என்பவர் திறந்து வைத்தார். அதன் பிறகு பார்வையாளர்களுக்கும், விருந்தினர்களுக்கும் ஒரு கட்டிடம் எழுப்பப்பட்டது. பெங்காலி சுற்றுலாப் பயணிகள் அங்கு தங்குவதற்கு அறைகள் அல்லது தங்குமிடங்களை முன்பதிவு செய்யலாம். தில்லி காளிபரியில் ஒரு பழைய மற்றும் வளமான நூலகமும் உள்ளது.

துர்கா பூசை 
காளி பரியில் கொண்டாடப்படும் துர்கா பூசை, நகரின் பழமையான துர்கா பூசைகளில் ஒன்றாகும். இது முதலில் 1925 இல் தொடங்கியது. காளி பரியின் அசல் கோயில் பெயர்ட் சாலையில் (இன்றைய பங்களா சாகிப் சாலை) அமைந்துள்ளது. அங்கு உள்ளூர் வங்காள சமூகம் ஆண்டு துர்கா பூசைக்காக கூடியது. 1931 க்குப் பிறகு தற்போதைய கோயில் வந்த பிறகு, அது இங்கே மாற்றப்பட்டது. இன்று வரை, இது தில்லியில் உள்ள நூற்றுக்கணக்கான பூசைக் குழுக்களுக்கான முக்கிய புள்ளியாகத் தொடர்கிறது. மேலும் இது தில்லி வங்காளர்களிடையே பரவலாக மதிக்கப்படுகிறது.  தில்லியில் பழைய பூசைகள் மட்டுமே 1910 இல் தொடங்கப்பட்ட தில்லி துர்கா பூஜா சமிதி ஏற்பாடு செய்த காஷ்மீர் வாயிலிலும், திமர்பூர் மற்றும் சிவில் லைன்ஸ் பூஜா சமிதி ஏற்பாடு செய்த திமர்பூர் பூசையிலும் உள்ளன. 1914. 

காளி பரியில் நடந்த பூசைக் கொண்டாட்டம் பாரம்பரிய பாணியைப் பின்பற்றியது. 1936 முதல் பூசை சடங்குகள் கூட மாறாமல் உள்ளன. ரவீந்திர இசையில் பாரம்பரிய போட்டிகள் இன்னும் ஏற்பாடு செய்யப்பட்டுள்ளன. திரு சுவாபன் குமார் சக்ரவர்த்தி இதன் தற்போதையத் தலைவராக இருக்கிறார். பூசை பந்தல் கட்டுவதற்காக கொல்கத்தாவிலிருந்து கைவினைஞர்கள் அழைத்து வரப்படுகிறார்கள்.

இடம் 
புதுடில்லியில் கன்னாட்டு பிளேசுக்கு மேற்கே அமைந்துள்ள மந்திர் மார்க்கில் இந்த கோயில் அமைந்துள்ளது. உள்ளூர் பேருந்துகள், டாக்சிகள் மற்றும் ஆட்டோ ரிக்சாக்கள் மூலம் இந்த கோவிலை நகரத்திலிருந்து எளிதாக அணுக முடியும். அருகிலுள்ள தில்லி மெட்ரோ நிலையம் ஆர்.கே.ஆசிரமம் மார்க், சுமார் 2 கி.மீ. தொலைவில் அமைந்துள்ளது

குறிப்புகள்

வெளி இணைப்புகள் 
 New Delhi Kalibari at wikimapia

இந்திய இந்துக் கோயில்கள்
இந்துக் கோயில்கள்
குப்வாரா (சட்டமன்ற தொகுதி)

குப்வாரா சட்டமன்ற தொகுதி  (Kupwara Assembly constituency) என்பது இந்தியாவின் சம்மு-காசுமீரின் காசுமீர் சட்டப் பேரவையில் உள்ள 90 தொகுதிகளில் ஒன்றாகும்.  குப்வாரா,  பாரமுல்லா மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.

சட்டமன்ற தொகுதி விவரம் 
குப்வாரா (தொகுதி எண் 3) குப்வாரா மாவட்டத்தில் அமைந்துள்ள சட்டமன்ற தொகுதிகளில் ஒன்றாகும். இந்த தொகுதி பிசிக்கள் 18-சுலகோட், 20-ராடபக், 22-பும்ஹாமா, 23-ட்ரக்முல்லா, 25-குஷி, 26-படர்காம், 27-தாடிகூட், 30-குல்கம், 31-ஹராய், 32-ஹயான், 33-ட்ரெகாம், 34- குக்லோஸ், 35-கிரால்போரா, 36-குசெரியல், 37-குண்டிசோனா-ரேஷி. 38-பன்ஸ்காம், 39-மீல்யால், 40-ஷூலூரா, 41-தர்திஹைரி-கரகுண்ட், 42-குப்வாரா, 43-அவூரா, 44-தெஹ்ஸில் குப்வாராவின் சிர்ஹாமா மற்றும் தெஹ்ஸில் ஹண்ட்வாராவில் பிசி 55-மன்ஸ்காம் ஆகிய பகுதிகளை உள்ளடக்கியது.

சட்டமன்ற உறுப்பினர் 

 1967: எம்.எஸ். தந்திரே, இந்திய தேசிய காங்கிரஸ் 
 1972: அசாத் உல்லா ஷா, ஜம்மு & காஷ்மீர் தேசிய மாநாடு 
 1977: அசாத் உல்லா ஷா, ஜம்மு & காஷ்மீர் தேசிய மாநாடு 
 1983: பியர் அப்துல் கனி, ஜம்மு & காஷ்மீர் தேசிய மாநாடு 
 1987: முஷ்டாக் அகமது லோன், ஜம்மு & காஷ்மீர் தேசிய மாநாடு 
 1996: சைபுல்லா மிர், ஜம்மு & காஷ்மீர் தேசிய மாநாடு 
 2002: சைபுல்லா மிர், ஜம்மு & காஷ்மீர் தேசிய மாநாடு 
 2008: சைபுல்லா மிர், ஜம்மு & காஷ்மீர் தேசிய மாநாடு 
 2014: பஷீர் அகமது தார், ஜம்மு-காஷ்மீர் மக்கள் மாநாடு 
 2014 : மிர் முகமது பியாசு,

மேற்கோள்கள் 

 

குப்வாரா மாவட்டம்
சம்மு காசுமீர் சட்டப் பேரவை தொகுதிகள்
உரி (சட்டமன்ற தொகுதி)

உரி இந்தியாவின் ஜம்மு-காஷ்மீரின் ஜம்மு- காஷ்மீர் சட்டமன்றத்தில் உள்ள 87 தொகுதிகளில் ஒன்றாகும். மேலும் உரி பரமுல்லா மக்களவைத் தொகுதியின் ஒரு பகுதியாகும் .

சட்டமன்ற உறுப்பினர்

மேற்கோள்கள் 

 
பாரமுல்லா மாவட்டம்
சம்மு காசுமீர் சட்டப் பேரவை தொகுதிகள்
பீலிக்கான் முனீசுவரர் கோயில்

மியான்மாரில் உள்ள பீலிக்கான் முனீசுவரர் திருக்கோயில் கள்ளர் மரபை சேர்ந்த " பெ.ந. குப்புசாமி கடாரத் தலைவர் " அவர்களால் 1861 ஆண்டில் கட்டப்பட்டது. 

இங்கு வருடத்தில் 10 நாட்களுக்கு கோயிலின் திருவிழா சிறப்பாக தமிழர்களால் நடத்தப்படுகின்றது. வருடத்தில் எல்லா நாட்களிலும் அன்னதானம் வழங்கப்படுகிறது.

கோயில் நிர்வாகம் மூலமாக பொங்கல் திருவிழாவும், மஞ்சுவிரட்டு விழாவும் சிறப்பாக நடைபெறுகிறது.

இந்த கோயிலில் உள்ள அங்காளம்மன் சன்னதிக்கு என்று தனி கோயில் " விரையா மழவராயர் " அவர்களால் கட்டப்பட்டது.

கோயில் திருவிழாவின் பொது தேவஸ்தான ஸ்தாபகர் "கடாரத்தலைவர்" குடும்பத்திற்கு மரியாதை செய்யப்படுகின்றது. 

வருடம் முழுவதும் இருபத்தி நான்கு மணி நேரம் உணவு வழங்கப்படும் கோவிலாக விளங்குகின்றது. இங்கு கள்ளர்களிலில் கடாரம்கொண்டான், கடாரத்தலைவர், மழவராயர், சோழகர், சோழங்கத்தேவர், வாண்டையார் போன்ற பட்டப்பெயர்கள் உடைய கள்ளர் மரபினர் வாழ்ந்துவருகின்றனர்.

மேற்கோள்கள்

மியான்மாரில் உள்ள இந்துக் கோயில்கள்
சுந்தர் லால் கோரா

முனைவர் சுந்தர் லால் கோரா (Dr Sunder Lal Hora;  FRSE FLS பிறப்பு 2 மே 1896, இறப்பு 8 திசம்பர் 1955)  இந்திய மீன் ஆராய்ச்சியாளர் ஆவர். இவருடைய மேற்குத் தொடர்ச்சி மலை மற்றும் இந்தோ-மலேய வடிவங்களில் உயிர் புவி இன உறவுமுறை ஈர்ப்பு  முக்கியத்துவம் வாய்ந்தது. பைனி பிரசாத்துக்குப் பின் இந்திய விலங்கியல் ஆய்வின் இரண்டாவது இயக்குநராக இருந்தார்.

வாழ்க்கை 
ஹோரா 2 மே 1896இல் பஞ்சாப்பில் (இன்றைய பாகிஸ்தான் ) ஹபீசாபாத்தில் பிறந்தார். இவர் லாகூருக்குக் கல்லூரி கல்வி பயிலச் செல்லும் முன் பள்ளிக் கல்வியினை சூல்லண்டரில் பயின்றார். இவரது கல்லூரிக் வருகை தந்த தாமஸ் நெல்சன் அன்னண்டேலைச் சந்தித்தார். அன்னண்டேல் இந்திய விலங்கியல் ஆய்வுக்கு வருமாறு கோராவை அழைத்தார். 1921 ஆம் ஆண்டில் கோரா மீன் இயல் மற்றும் ஊர்வன அறிவியல் பிரிவின் பொறுப்பாளராகவும், 1947 ஆம் ஆண்டில் இந்திய விலங்கியல் கள ஆய்வு நிறுவனத்தின் இயக்குநராக இருந்த பைனி பிரசாத் இந்திய அரசாங்கத்தின் ஆலோசகராக பதவி உயர்வு பெற்றப்பின் நியமிக்கப்பட்டார்.  

எடின்பரோவில் உள்ள எடின்பரோ ராயல் குழுமத்தின் உறுப்பினராக 1929ஆம் ஆண்டு தேர்ந்தெடுக்கப்பட்டார். இப்பொறுப்பிற்கு இவரை ஜேம்ஸ் கார்ட்லி, ஆஸ்வொர்த், ஜான் ஸ்டீபன்சன், சார்லசு கென்ரி. ஓடொனாகு , ஜேம்சு ரிட்ச்சி முதலானோர் முன்மொழிந்தனர்..

கோரா 1955 ஆம் ஆண்டு திசம்பர் 8 நாளில்  இறந்தார்.

பணிகள் 
இவர் விலங்குகள் பரவல் குறித்த சாத்புராவின் கருதுகோளினை முன்மொழிந்தார். இக்கருதுகோளின்படி மத்திய இந்திய சாத்புராவின் சரக மலைகள் மலேய தீபகற்ப விலங்கள் படிப்படியாகப் புலம்பெயர்ந்து இந்தியத் தீபகற்பத்தில் உள்ள மேற்குத் தொடர்ச்சி மலை வரை பரவ பாலமாகச் செயல்பட்டதாக அறியப்படுகிறது. பாறைகள் மீது பிடிப்பதற்குச் சிறப்பு உறிஞ்சிகளைக் கொண்ட கொடூரமான மீன்களின் அடிப்படை கோட்பாடுகளை ஆதரித்தார். இருந்தபோதிலும், இவரது எடுத்துக்காட்டுகள் தனியாகத்   தோன்றிய உயிரிகள் என பிந்தைய ஆராய்ச்சிகள் மூலம் அறியப்பட்டது. இத்தகைய பண்புகள் பரிணாம வளர்ச்சியில் உயிரிகளின்ஒன்றிணைந்த பரிணாம வளர்ச்சிக்கான எடுத்துக்காட்டுகளாக உள்ளது .   

இந்தியாவில் மீன் மற்றும் வனவிலங்கு பாதுகாப்பு இயக்கத்தின் முன்னோடியாகக் கோரா திகழ்ந்தார். மேலும் நதிகளின் காணப்படும் மீன்களின் இடம்பெயர்வில் அணைகளின் தாக்கத்தைச் சுட்டிக்காட்டினார். இந்திய அணைகளில் மீன் ஏறிச்செல்லாவண்ணம் மோசமான வடிவமைப்பைக் கொண்டுள்ளதாகக் குறிப்பிட்டார்.  

அரிசி மீன்களின் ஒரு வகையான, ஹொரைச்ச்திஸ் ("கோரா  மீன்"), கோராவின் நினைவாக உருவாக்கப்பட்டு, கோரைசைதியேடே குடும்பத்தின் ஒரே உறுப்பினராக வைக்கப்பட்டது. இந்த இனங்கள் இப்போது ஒரிஜியாஸ் இனத்தில் வைக்கப்பட்டுள்ளன. கோரைசைதியேடேயாந்து தற்பொழுது மீன் வகுப்பின் செல்லுபடியாகத குடும்பமாக உள்ளது.

மேற்கோள்கள்

மேற்கோள்கள் 

 ஹோரா, எஸ்.எல் 1944. தீபகற்ப இந்தியாவின் நன்னீர் மீன் விலங்கினங்களின் மலேய உறவுகள் மற்றும் கரோ-ராஜ்மஹால் இடைவெளியின் சாத்தியமான வயதைப் பற்றியது. ப்ராக். நாட்ல். Inst. அறிவியல். இந்தியா, 10 (2): 423-439. 
 ஹோரா, எஸ்.எல் 1949. தீபகற்ப இந்தியாவுக்கு மலையன் விலங்குகள் மற்றும் தாவரங்களை விநியோகிப்பதன் சத்புரா கருதுகோள். ப்ராக். நாட்ல். Inst. அறிவியல். இந்தியா, 15 (8): 309–314. 

இந்திய விலங்கியலாளர்கள்
1896 பிறப்புகள்
1955 இறப்புகள்
இயற்கையியலாளர்கள்
மீனியலாளர்கள்
ஸ்காட்டிஷ் விக்கிப்பீடியா

ஸ்காட்டிஷ் விக்கிப்பீடியா (ஸ்காட்ஸ்: விக்கிப்பீடியா) என்பது விக்கிப்பீடியாவின் ஸ்காட்டிஷ் மொழி பதிப்பாகும். இது விக்கிமீடியா அறக்கட்டளையால் இயக்கப்படுகிறது. இது ஜூன் 23, 2005 அன்று தொடங்கப்பட்டது, முதலில் பிப்ரவரி 2006 இல் 1,000 கட்டுரைகளையும், நவம்பர் 2010 இல் 5,000 கட்டுரைகளையும் பெற்றது. ஆகஸ்ட் 2020 க்குள், இது சுமார் 58,000 கட்டுரைகளைக் கொண்டிருக்கும். ஸ்காட்டிஷ் விக்கிப்பீடியா ஆங்கிலம் அல்லது ஆங்கில அடிப்படையிலான பிட்ஜின் / கிரியோலில் எழுதப்பட்ட எட்டு விக்கிப்பீடியாக்களில் ஒன்றாகும்.

சர்ச்சை 
ஆகஸ்ட் 2020 இல், விக்கி ஆங்கில மொழிபெயர்ப்பில் தவறான தன்மையால் சமூக ஊடகங்கள் மற்றும் செய்தி நிறுவனங்களால் கடுமையாக ஆராயப்பட்டது. தற்போது சமூகத்தால் ஸ்காட்டிஷ் விக்கிப்பீடியா மதிப்பாய்வு செய்யப்பட்டு வருகிறது. அமெரிக்காவில் ஒரு பயனர், அமரிலிஸ் கார்டனர்  (AmaryllisGardener) ஸ்காட்டிஷ் மொழியை கலாச்சார ரீதியாக சேதப்படுத்தியதாக குற்றம் சாட்டப்பட்டார். அவர் தளத்தில் 27,000 கட்டுரைகளை (பெரும்பாலும் எழுத்துப்பிழை) உருவாக்கியுள்ளார். அமெலி கார்ட்னர் ஸ்காட்டின் விக்கிப்பீடியா கட்டுரைகளில் பாதிக்கும் மேற்பட்ட 200,000 பதிப்புகளை உருவாக்கியுள்ளார். அவர் 6 ஆண்டுகளுக்கும் மேலாக தளத்தில் தீவிரமாக செயல்பட்டு வருகிறார் மற்றும் ஸ்காட்ஸ் விக்கிபீடியாவின் நிர்வாகியாக இருந்து வருகிறார். அவர் ஸ்காட்டிஷ் பேசாத ஒரு அமெரிக்க இளைஞன் என்று கூறப்படுகிறது. ஸ்காட்டிஷ் விக்கிப்பீடியாவின் வரலாற்றில் எந்தவொரு நபரின் அதிக எண்ணிக்கையிலான கட்டுரைகளை அவர் உருவாக்கியுள்ளார், 57,928 கட்டுரைகள் மட்டுமே உள்ளன. ஆங்கிலத்தில் கட்டுரைகள் எழுதியதற்காக விமர்சிக்கப்பட்டார். இந்த சர்ச்சையை ஸ்காட்டிஷ் மொழி பேசும் ஒருவர் ரெட்டிட் இடுகையில் கண்டுபிடித்தார். சர்ச்சை எழுந்த நாளிலிருந்து, ஸ்காட்டிஷ் விக்கிப்பீடியா அனைத்து உள்ளீடுகளையும் மறுபரிசீலனை செய்யத் தொடங்கியது மற்றும் அமலி கார்னர் உருவாக்கிய பல கட்டுரைகளை நீக்கியது.

மேற்கோள்கள் 

மொழிவாரி விக்கிப்பீடியாக்கள்
மரியா லிகோரியோ

மரியா லிகோரியோ (Maria Ligorio) (பிறப்பு 1970 சூன் 25 சான் மைக்கேல் சாலண்டினோ) இவர் ஓர் கண்பார்வையற்ற, இத்தாலியைச் சேர்ந்த பாராலிம்பிக் விளையாட்டில் கண்பார்வையற்ற வீரராவார்.  இவர், 1996 கோடைகால பாராலிம்பிக் போட்டிகளில் வெண்கலப் பதக்கத்தையும், 2000 கோடைகால பாராலிம்பிக் போட்டிகளில் வெள்ளிப் பதக்கத்தையும் வென்றுள்ளார்.

சுயசரிதை
மரியா லிகோரியோ 1970 இல் பிறந்தார். தனது ஒரு வயதில் தனது பார்வையை முற்றிலுமாக இழந்தார். விரைவோட்டத்தில் மதிப்புமிக்க ஓட்டப்பந்தய வீரராக மாறிய இவர், 1989 ஆம் ஆண்டில் ரோமில் வேலைக்காக சென்றததைத் தொடர்ந்து போட்டியிடத் தொடங்கினார். ஒரு தசாப்தத்தில் இவர் கோடைகால பாராலிம்பிக் விளையாட்டு, மூன்று உலகப் போட்டியிலும், நான்கு ஐரோப்பிய போட்டியிலும், 100, 200, 400 மீ பிளாட் சிறப்புகளிலும், 4 × 100 மீ ரிலேவிலும் பங்கேற்றார்.

2000 ஆம் ஆண்டில் சிட்னி பாராலிம்பிக்கில் பங்கேற்ற பிறகு, தனிப்பட்ட காரணங்களுக்காக, இவர் சர்வதேச போட்டியை விட்டு வெளியேறினார். இருப்பினும், இவர் 2012 இல் இத்தாலியப் போட்டியில் பங்கேற்றார், லண்டன் விளையாட்டுப் போட்டிகளில் இவர் நுழைந்த சந்தர்ப்பத்தில், 100 மற்றும் 200 மீ ஓட்டத்தில் (முழுமையான கண்பார்வையற்றவருக்கானப் பிரிவு) சிறந்த வெற்றியைப் பெற்றார்.

குறிப்புகள் 

வாழும் நபர்கள்
1970 பிறப்புகள்
இணை ஒலிம்பிக் விளையாட்டு வீரர்கள்
அசுனா குகுண்டக்வே

அசுனா குகுண்டக்வே (Husnah Kukundakwe) (பிறப்பு 2007) இவர் ஓர் உகாண்டா நீச்சல் வீரராவார். இவர் தற்போது நாட்டின் ஒரே வகைப்படுத்தப்பட்ட பாராலிம்பிக் நீச்சல் வீரர் ஆவார். லண்டனில் நடந்த உலக நீச்சல் போட்டிகளில் இவரது முதல் பங்களிப்பு சர்வதேச பாராலிம்பிக் கமிட்டியின் 2019 ஆம் ஆண்டின் சிறந்த 10 தருணங்களில் குறிப்பிடப்பட்டுள்ளது  .

பின்னணி மற்றும் கல்வி 
இவர் 2007 இல் ருபாகா மருத்துவமனையில் அசிமா படாமுரிசா மற்றும் அகமது அசிம்வே ஆகியோருக்குப் பிறந்தார் . இவருக்கு பிறவி குறைபாடு காரணமாக இவரது வலது கையின் கீழ் பகுதி நீக்கப்பட்டது.  . இவர் லினா பள்ளியில் பயின்றார். 2019 ஆம் ஆண்டு நிலவரப்படி, இவர் கம்பாலாவில் வசித்து வந்தார். மேலும் கம்பாலா புறநகர்ப் பகுதியான மெங்கோவில் உள்ள அப்பல்லோ காக்வா தொடக்கப்பள்ளியில் ஒரு மாணவராக இருந்தார்  .

நீச்சலில் பங்கேற்பு 
இவர் தனது ஐந்து வயதில் நீச்சலைத் தொடங்கினார். மேலும், டால்பின்ஸ் நீச்சல் கழகத்தின் உறுப்பினராக உள்ளார்  . கம்பாலாவின் கிரீன்ஹில் அகாதமியில் 2017 ஆம் ஆண்டில் 2017 ஆம் ஆண்டு டிஎஸ்டிவி நீச்சல் கண்காட்சிப் போட்டியில் பங்கேற்றார்  . 2018 கொரியா பாராலிம்பிக் இளைஞர் போட்டியில் இவர் பங்கேற்று 100 மீட்டர் மார்பக ஸ்ட்ரோக் நீச்சலில் தங்கம் வென்றார்  . 

மே 2019 நிலவரப்படி, சிங்கப்பூரில் நடந்த உலக பாரா நீச்சல் உலகத் தொடர் 2019 இல் மதிப்பாய்வு செய்யப்பட்ட எஸ் 9 (ஃப்ரீஸ்டைல், பட்டாம்பூச்சி மற்றும் பேக்ஸ்ட்ரோக்), எஸ்.பி 8 (மார்பக ஸ்ட்ரோக்) மற்றும் எஸ்.எம் 9 (தனிநபர் மெட்லி) ஆகியவற்றில் இவர் போட்டியிட்டார்  . 100 மீ மார்பக ஸ்ட்ரோக் (1: 57.8), 100 மீ ஃப்ரீஸ்டைல் (1: 30.43) மற்றும் 50 மீ ஃப்ரீஸ்டைல் (40.24)   ஆகியவற்றில் இவர் மூன்று தனிப்பட்ட சிறந்த நேரங்களை பதிவு செய்தார். 

இந்த நிகழ்விலிருந்து, இலண்டன் 2019 உலக பாரா நீச்சல் போட்டியில் கலந்து கொள்ள இவர் தகுதி பெற்று,  உகாண்டாவின் ஒரே பிரதிநிதியாக இருந்தார்  . இந்த நிகழ்வில் இவர் 50 மீ (38.14), 100 மீ (1: 24.85) பிரீஸ்டைல் நிகழ்வுகளில்    பங்கேற்று பதிவு செய்தார்.

வெளி இணைப்புகள் 
 World Para Swimming
 Dolphins Swim Club Kampala 
 Uganda Paralympic Committee
 Husna Kukundakwe on the Olympic Channel

குறிப்புகள் 

2007 பிறப்புகள்
இணை ஒலிம்பிக் விளையாட்டு வீரர்கள்
கிறிஸ்டின் அகுல்லோ

கிறிஸ்டின் அகுல்லோ (Christine Akullo) (பிறப்பு 1990 சூன் 23) இவர் ஓர் உகாண்டா பாராலிம்பிக் தடகள வீரராவார். டி 13 பிரிவில் போட்டியிடுகிறார். மொசாம்பிக், மாபுடோவில் நடந்த 2011 அனைத்து ஆப்பிரிக்கா விளையாட்டிலும், 2015 ஆல் ஆப்பிரிக்கா விளையாட்டுப் போட்டிகளிலும் இவர் 100 மீ  ஒட்டத்தில் தங்கம் வென்றார்.  இலண்டனில் 2012 கோடைகால பாராலிம்பிக்கில் உகாண்டாவின் கொடி ஏந்தியவராகவும் இருந்தார்.

பின்னணி மற்றும் கல்வி 
இவர் உகாண்டாவின் சொரோட்டி மாவட்டத்தின் அபோக்கில் ஜோசப் அயோம் , ஜென்னட் ரோஸ் அகிரோ ஆகியோருக்குப் பிறந்தார். 1998 இல் மலேரியாவால் பாதிக்கப்பட்ட பின்னர், இவர் ஓரளவு பார்வையற்றவராக ஆனார்.   

1996 மற்றும் 2004 க்கு இடையில், இவர் தனது ஆரம்பக் கல்வியை எம்பலே மாவட்டத்தில் உள்ள நமதலா தொடக்கப்பள்ளியில் பெற்றார். பின்னர் இவர் 2006 இல் சொரொட்டியில் உள்ள கண்பார்வையற்றவருக்கான புனித பிரான்சிஸ் மடேரா பள்ளியில் சேர்ந்தார்.  2011 இல் தனது ஏ- தரத்தை முடித்தார்.   உள்ளூரில் இவர்  அமெரிக்காவின் வர்ஜீனியா, ரிச்மண்டில் உள்ள ஒரு குழந்தை மேம்பாட்டு அமைப்பின் மூலம் உதவித் தொகை பெற்றார்.  மேலும் இவர் விளையாட்டு அறிவியலில் இளங்கலை பட்டம் பெற செப்டம்பர் 2012 இல் மேக்கரேர் பல்கலைக்கழகத்தில் சேரப்போவதாக தெரிவித்தார்.  2015 ஆம் ஆண்டு நிலவரப்படி, அமுரியா மாவட்டத்தில் உள்ள மோருங்கதுனி பகுதியில் இவர் வசிக்கிறார்.

தடகளம் 
2007 ஆம் ஆண்டில் இவர் தேசிய அணியில் சேர்ந்தார். ஆனால் 2010 ஆம் ஆண்டில் சொரொட்டியில் இருந்தபோதுதான் இவர் பாரா-தடகளத்தை எடுத்தார் என்று பிற வட்டாரங்கள் கூறுகின்றன.  இவர்  100 மீ, 200 மீ மற்றும் 400 மீ.போன்ற  பல மாவட்டப் போட்டிகளில் பங்கேற்றார்.  

டெய்லி மானிட்டர் என்ற இதழின் கூற்றுப்படி, 2010 ஆம் ஆண்டில் நைரோபி, கென்யாவில் நடந்த கிரேட் லேக்ஸ் போட்டியில் இவரது முதல் சர்வதேச பந்தயம் நடைபெற்றது. அதில் இவர் 100 மீ, 200 மீ மற்றும் 400 மீ. போட்டிகளில் பங்கேற்று தங்கம் வென்றார்.  மொசாம்பிக்கின் மாபுடோவில் நடைபெற்ற ஆப்பிரிக்கா விளையாட்டுப் போட்டியில் பெண்கள் டி 13 100 மீட்டர் இறுதிப் போட்டியில் தங்கப்பதக்கத்தை வென்றார்.  

2015 ஆம் ஆண்டில், பிராசாவில் நடைபெற்ற ஆப்பிரிக்கா விளையாட்டுப் போட்டியில் பெண்கள் டி 13 100 மீட்டர் இறுதிப் போட்டியில் இவர் 13.34 வினாடிகளில் ஓடி மற்றொரு தங்கப் பதக்கம் வென்றார்.  பின்னர் 2017 ஆம் ஆண்டில், இலண்டனில் நடந்த உலக பாரா தடகளப் போட்டியில் டி 13, எஃப் 13 100 மற்றும் 400 மீ. பிரிவுகளில் பங்கேற்றார்.   

அந்த ஆண்டு நவம்பரில் துபாயில் நடைபெற்ற 2019 உலக பாரா தடகளப் போட்டிகளில் இவர், உகாண்டாவைப் பிரதிநிதித்துவப்படுத்தினார். அதில் இவர் டி 13 100 மீ இரண்டாவது அரையிறுதியின் ஐந்தாவது இடத்தைப் பிடித்தார். இதனால் ஒலிம்பிக்கில் கலந்து கொள்ளும் தகுதியை இழந்தார்.

குறிப்புகள்

வெளி இணைப்புகள் 
 Christine Akullo at the International Paralympic Committee
 Uganda Paralympic Committee
வாழும் நபர்கள்
1990 பிறப்புகள்
இணை ஒலிம்பிக் விளையாட்டு வீரர்கள்
மார்டினா வில்லிங்

மார்டினா மோனிகா வில்லிங் (Martina Willing) (பிறப்பு: 1959 அக்டோபர் 3) இவர் ஜெர்மனியைச் சேர்ந்த ஒரு இணை ஒலிம்பிக் தடகள வீரராக போட்டிகளில் போட்டியிடுகிறார். இவர் கண்பார்வையற்றவராகவும், உடலியக்கக் குறைபாடு உள்ளவராகவும் இருக்கிறார். 1994 வரை இவர் பார்வை குறைபாடுள்ள விளையாட்டு வீரர்களுக்கான எஃப் 11 வகைப்பாட்டில் போட்டியிட்டார்; பக்கவாதத்தைத் தொடர்ந்து, இவர் தள்ளு வண்டியில் அமர்ந்து வீசுபவராக போட்டிக்குத் திரும்பினார். 1994 ஆம் ஆண்டு லில்லிஹாமரில் நடந்த குளிர்கால விளையாட்டுகளிலும், 1992 ஆம் ஆண்டு முதல்  2016 வரை பார்சிலோனாவின் ரியோவில் நடைபெற்ற ஏழு கோடைக்கால விளையாட்டுகள் உட்பட இவர் எட்டு பாராலிம்பிக் போட்டிகளில் போட்டியிட்டு பதக்கம் வென்றார்.     லில்லிஹாம்மர் பாராலிம்பிக்கில் கீழே வீழ்ந்ததைத் தொடர்ந்து நடைபெற்ற முழங்கால் அறுவை சிகிச்சையின் போது ஏற்பட்ட சிக்கல்கள் இவரது பக்கவாதத்திற்கு வழிவகுத்தன.    

மே 2017 நிலவரப்படி, இவர் எஃப் 11 மற்றும் எஃப் 56 ஈட்டி எறிதல், மற்றும் பி 11 பென்டத்லான் நிகழ்வுகளில் உலக சாதனை படைத்தவர்.

இவர் 2000 ஆம் ஆண்டில் வாங் யூன் டாய் சாதனை விருதை வென்றார் . இவர் உயிரியலாளராகவும் பணிபுரிந்து ஓய்வு பெற்றுள்ளார்.

குறிப்புகள் 

வாழும் நபர்கள்
1959 பிறப்புகள்
இணை ஒலிம்பிக் விளையாட்டு வீரர்கள்
சில்வியா ஜெமிக்னானி

சில்வியா ஜெமிக்னானி (Silvia Gemignani) (பிறப்பு: 1972 செப்டம்பர் 2 பியட்ராசந்தா ) இத்தாலியைச் சேர்ந்த இவர் ஓர் தடகள விளையாட்டு வீரராவார். இவர் நெடுமுப்போடிகளில் போட்டியிடுகிறார். 

ஜெமிக்னானி 2000 கோடைகால ஒலிம்பிக்கில் முதல் ஒலிம்பிக் டிரையத்லானில் போட்டியிட்டார் . இவர் பந்தயத் தூரத்தை 2: 05: 21.26 என்ற மணிக்கணக்கில் ஓடி இருபதாம் இடத்தைப் பிடித்தார். இவர், 2004 கோடைகால ஒலிம்பிக்கில், மீண்டும் போட்டியிட்டார். இதில் 2: 08: 56.94 என்ற நேரத்தில் இருபத்தி ஓராமிடத்தைப் பிடித்தார். 

1997 முதல் 2007 வரை எலைட் வுமன் ஐடியூ பந்தயங்களில் பங்கேற்றார். அதில் இவர் நான்கு முறை விருது பெற்றார். இந்த தொடரில் 01:54:55, என்ற கணக்கில் இவரது சிறந்த ஓட்டம் இருந்தது.  இவர் 2001 ஃபோர்டே டீ மர்மி ஐடியூ டிரையத்லான் ஐரோப்பிய கோப்பையை வென்றார். 2001 ஆம் ஆண்டில் பிரியா டா விட்டோரியா ஐடியூ டிரையத்லான் ஐரோப்பிய கோப்பையில் இரண்டாவது இடத்தைப் பிடித்தார்.

குறிப்புகள் 

வாழும் நபர்கள்
1972 பிறப்புகள்
இணை ஒலிம்பிக் விளையாட்டு வீரர்கள்
மேலப்பாளையம் சட்டமன்றத் தொகுதி

மேலப்பாளையம் சட்டமன்றத் தொகுதி (Melapalayam Assembly constituency) இந்தியாவின் தமிழ்நாடு மாநிலத்திலுள்ள  திருநெல்வேலி மாவட்டத்தில் 1967 ஆம் ஆண்டு உருவாக்கப்பட்ட ஒரு சட்டமன்றத் தொகுதியாகும். 1971 ஆம் ஆண்டு வரை செயல்பட்ட இத்தொகுதி 1976 ஆம் ஆண்டு தொகுதி மறுசீரமைப்பின் போது நீக்கப்பட்டு பாளையங்கோட்டை சட்டமன்றத் தொகுதியுடன் இணைக்கப்பட்டது.

சட்டமன்ற உறுப்பினர்கள்

தேர்தல் முடிவுகள்

மேற்கோள்கள்

புற இணைப்புகள்
 

தமிழ்நாடு நீக்கப்பட்ட சட்டமன்றத் தொகுதிகள்
திருநெல்வேலி மாவட்ட நீக்கப்பட்ட சட்டமன்றத் தொகுதிகள்
அசியா எல் அன்னௌனி

அசியா எல் அன்னௌனி (Assia El Hannouni) (பிறப்பு: மே 30, 1981    இவர் ஓர் பிரான்சு தடகள வீரராவார். இவர் 800 மீட்டர் பாராலிம்பிக் விரைவோட்டத்தில் நிபுணத்துவம் பெற்றவர். இவருக்கு பார்வைக் குறைபாடு  உள்ளது. இடது கண் குறைவாகவும், வலது கண் முற்றிலும் தெரியாமலும் இருக்கிறார். இவர் 800 மீ விரைவோட்டப் போட்டிகளில், குறைபாடுகள் இல்லாத விளையாட்டு வீரர்களுக்கு எதிராக ஓடுகிறார்.   

2004 ஆம் ஆண்டு ஏதென்ஸில் நடந்த கோடைகால பாராலிம்பிக்கில் தனது நாட்டைப் பிரதிநிதித்துவப்படுத்திய இவர், 100 மீ, 200 மீ, 400 மீ மற்றும் 800 மீ. விரைவோட்டப் போட்டிகளில் நான்கு தங்கப் பதக்கங்களை வென்றார்.    ஒவ்வொரு நிகழ்விலும் உலக சாதனையை முறியடிக்கப்பட்டது. 

2008 ஆம் ஆண்டு பெய்ஜிங்கில் நடந்த கோடைகால பாராலிம்பிக்கில் இவர் மீண்டும் பிரான்சைப் பிரதிநிதித்துவப்படுத்தினார். மேலும் விளையாட்டுகளின் தொடக்க விழாவில் நாட்டின் கொடியை ஏந்திச் சென்றார்.   இவர் 800 மீ விரைவோட்டத்தில் (டி 13/12) 2'4.96 மணி நேரத்தில் ஓடி வெள்ளிப் பதக்கம் வென்றார்.   1500 மீ. பிரிவில் வெள்ளி வெல்லும் முன் 200 மீ., 400 மீ. விரைவோட்டத்தில் தங்கம் வென்றார்.  

2007 ஆம் ஆண்டில், இவர் மாற்றுத் திறனாளிகள் பிரிவில் பெண்கள் 800 மீட்டர் விரைவோட்டத்தில் ஒரு புதிய உலக சாதனை படைத்தார். ( 2'6.76 நேரம்).  அதே ஆண்டு, பிரெஞ்சு தேசிய உள்ளரங்கப் போட்டிகளில் 800 மீட்டரில் ஊனமுற்றோர் அல்லாத விளையாட்டு வீரர்களுக்கு எதிராக போட்டியிட்டு ஐந்தாவது இடத்தைப் பிடித்தார்.  

2007 ஆம் ஆண்டு நிலவரப்படி, இவர் தேசிய விளையாட்டு மற்றும் உடற்கல்வி நிறுவனத்தில் ஊடகவியல் படித்து வருகிறார்.

குறிப்புகள் 

1981 பிறப்புகள்
வாழும் நபர்கள்
இணை ஒலிம்பிக் விளையாட்டு வீரர்கள்
டேனீலா சிமெட்

டேனீலா செமெட் (Daniela Chmet) (பிறப்பு: 1979 ஆகத்து 14) இவர் ஓர் இத்தாலிய தொழில்முறை முத்தரப்பு, 2007 தேசிய விரைவோட்ட வீரராவார். மேலும், இவர் 2002, 2003, 2004, 2005 மற்றும் 2009 ஆண்டுகளின் பயாத்தல் போட்டிகளில் உலக வெற்றியாளர் ஆவார்.

சுயசரிதை 
2004 முதல் 2010 வரையிலான ஏழு ஆண்டுகளில், 32 ஐடியூ போட்டிகளில் பங்கேற்று ஆறு முதல் பத்து இடங்களைப் பெற்றார். 2006 ஆம் ஆண்டில், கான்கனில் நடந்த அணி உலகப் போட்டிகளில் நாடியா கோர்டாசா மற்றும் பீட்ரைசு லான்சா ஆகியோருடன் வென்றார்.  2008 ஆம் ஆண்டில், பெய்ஜிங் ஒலிம்பிக்கில், இடுப்பு எலும்பு முறிவு காரணமாக பின்வாங்க வேண்டிய நாடியா கோர்டாசாவிற்கு மாற்றாக இவர் பங்கேற்றார். ஆனால் இவரால் பந்தயத்தை முடிக்க முடியவில்லை.  

இவர் காவலர் விளையாட்டுக் கழகமான ஜி.எஸ். பியாம் ஓரோவை பிரதிநிதித்துவப்படுத்தினார்.

ஐடியூபோட்டிகள் 
2004 முதல் 2010 வரையிலான ஏழு ஆண்டுகளில் 33 ஐடியூ போட்டிகளில் பங்கேற்று 6 முதல் பத்து இடங்களை அடைந்தார்.

குறிப்புகள்

வெளி இணைப்புகள் 
 Daniela Chmet at Fiamme Oro
 Italian Triathlon Federation

1979 பிறப்புகள்
வாழும் நபர்கள்
இணை ஒலிம்பிக் விளையாட்டு வீரர்கள்
மாலினி சாத்தப்பன்

மாலினி சாத்தப்பன் (, பிறப்பு: நவம்பர் 14, 1996) தமிழ் மற்றும் இந்தி உள்ளிட்ட இந்திய மொழிகளில் நடித்துள்ள தமிழ் துணை நடிகை ஆவார். இலங்கை உள்நாட்டு போர் தொடர்பான கதை தளத்தை அடிப்படையாக கொண்டு 2013 ஆம் ஆண்டு இந்தியில் வெளிவந்த மெட்ராஸ் கஃபே திரைப்படத்தில் குழந்தை நட்சத்திரமாக அறிமுகமானார் மாலினி. 2013 ஆம் ஆண்டில் தமிழ்நாட்டில் வெளியிடுவதற்கு தடைசெய்யப்பட்ட இனம் (சிலோன்) படத்தில் தனது சிறப்பான நடிப்பை வெளிப்படுத்தி பிரபலமானார் மாலினி. 2020 வரை சுமார் 11 படங்களில் இவர் குணச்சித்திர கதாபாத்திரங்களில் நடித்துள்ளார்.

பிறப்பு
தமிழ்நாட்டின் கும்பகோணம் நகரத்தை பூர்விகமாக கொண்டவர். தஞ்சாவூரில் 14 நவம்பர் 1996 ஆம் தேதி பிறந்த இவரது தந்தை சாத்தப்பன் இந்திய இராணுவத்திலும்,  தாயார் சீதாலெட்சுமி கனடாவிலும் மருத்துவ பணியில் இருக்கின்றனர்.

திரையுலக பயணம்
மாலினி சாத்தப்பன் தனது பள்ளிபடிப்பை தஞ்சாவூர் மற்றும் சென்னையிலும், சில காலம் ராஜஸ்தான் மாநிலத்தில் உயர்கல்வி படிப்பையும் படித்தார். இதன் பின்னர் இங்கிலாந்து தலைநகர் இலண்டனில் உள்ள பிரபல கிங்ஸ் மருத்துவக்கல்லூரியில் இளங்கலை மருத்துவ பட்ட படிப்பில் சேர்ந்தார். நடிப்பின் மீதும், மருத்துவ துறையின் மீதும் கொண்ட ஆர்வத்தால் சில காலம் படித்துக்கொண்டே படத்திலும் துணை வேடங்களில் நடித்தார். 2016 ஆம் ஆண்டு முதல் விடாயுதம், 6 அத்யாயம், அடடே, ஆதித்யவர்மா, பாரிஸ் பாரிஸ், சூரரை போற்று, பப்பரப்பாம் உள்ளிட்ட படங்களில் துணை நடிகையாக நடித்துள்ளார் மாலினி சாத்தப்பன். மேலும் படப்பிடிப்பில் உள்ள பன்னிக்குட்டி, 1818 ஆகிய படங்களிலும் துணை நடிகையாக நடித்துவருகிறார் மாலினி சாத்தப்பன். நடிப்பு மட்டுமின்றி வடிவழகு மற்றும் எழுதுவதிலும் ஆர்வம் காட்டிவருகிறார் மாலினி.

திரைப்பட வரலாறு

விருதுகள்
 2018 - டொரோண்டோ சர்வதேச தமிழ்சங்கத்தின் “மயில்” விருது
 2014 - ஸ்ரீலங்கா மிர்ச்சியின் சிறந்த துணை நடிகை விருது.

மேற்கோள்களும் குறிப்புக்களும்

வெளி இணைப்புகள் 
 

தமிழ்த் திரைப்பட நடிகைகள்
1996 பிறப்புகள்
குல்மார்க் சட்டமன்றத் தொகுதி

குல்மார்க் சட்டமன்றத் தொகுதி என்பது இந்தியாவின் வட மாநிலமான சம்மு காசுமீரின் 90 சம்மு காசுமீர் சட்டப் பேரவை தொகுதிகளில் ஓர் தொகுதியாகும். குல்மார்க்  பாரமுல்லா மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.

தேர்தல் முடிவுகள் 
2014 இல் நடைபெற்ற சம்மு காசுமீர் சட்டப்பேரவைத் தேர்தலில் சம்மு காசுமீர் மக்கள் சனநாயக கட்சி வேட்பாளர் முகம்மது அப்பாசு வானே 2811 வாக்குகள் வித்தியாசத்தில் வெற்றி பெற்றார்.

சட்டமன்ற உறுப்பினர்கள்

மேற்கோள்கள் 
 
 

சம்மு காசுமீர் சட்டப் பேரவை தொகுதிகள்
அவுரங்காபாத் (சட்டமன்ற தொகுதி)

அவுரங்காபாத் (சட்டமன்ற தொகுதி) இந்தியாவின் மேற்கு வங்காளம்  மாநிலத்தின் முர்ஷிதாபாத் மாவட்டத்தில் உள்ள ஓர் சட்டமன்றத் தொகுதியாகும். இந்தியாவின் தொகுதி மறுசீரமைப்பு ஆணையகத்தின் பரிந்துரைக்கமைய அவுரங்காபாத் சட்டமன்ற தொகுதி 2011 முதல் இரண்டு புதிய தொகுதிகளாக பிரிக்கப்பட்டது. தற்போது இந்த சட்டமன்ற தொகுதி சம்சர்கஞ்ச் (சட்டமன்ற தொகுதி) மற்றும் ரகுநாத்கஞ்ச் (சட்டமன்ற தொகுதி) ஆகவுள்ளது 

இது ஜாங்கிபூரின் மக்களவைத் தொகுதிக்கு உட்பட்ட ஒரு பகுதியாக உள்ளது.

தேர்தல் முடிவுகள் 
2006 மாநில சட்டமன்றத் தேர்தலில், சிபிஐ (எம்) கட்சியின்  துவாப் அலி அவுரங்காபாத் சட்டமன்றத் தொகுதியில் போட்டியிட்டு காங்கிரஸின் வேட்பாளர் ஹுமாயூன் ரேசாவை தோற்கடித்தார். காங்கிரஸ் கட்சியின் வேட்பாளர் ஹுமாயுன் ரேசா 2001 ல் நடந்த சட்டமன்ற தேர்தலில் சிபிஐ கட்சியின் வேட்பாளர் நூர் முகமது தோற்கடித்தார்  மற்றும் 1996 ல் சிபிஐ (எம்) வேட்பாளர் துவாப் அலி தோற்கடித்தார்.
மேலும் 1991இல் நடந்த தேர்தலில் இதே சிபிஐ (எம்) வேட்பாளர் துவாப் அலி  காங்கிரஸ் கட்சியின்  ஹுமாயுன் ரேசாவை தோற்கடித்தார்.

மேற்கோள்கள் 

Coordinates on Wikidata
மேற்கு வங்காள சட்டமன்றத் தொகுதிகள்
மரிட்சா அரங்கோ பியூட்ராகோ

மரிட்சா அரங்கோ பியூட்ராகோ (Maritza Arango Buitrago) (பிறப்பு: 1978 மார்ச் 19) இவர் கொலம்பியாவைச் சேர்ந்த ஒரு நடுத்தர தூர இணை ஒலிம்பிக் விளையாட்டு தடகள விளையாட்டு வீரராவார் . இவர் டி 11 பிரிவில் முக்கியமாக நடுத்தர தூர போட்டிகளில் போட்டியிடுகிறார்.  இலண்டனில் நடந்த 2012 கோடைகால இணை ஒலிம்பிக்கில் கொலம்பியாவைப் பிரதிநிதித்துவப்படுத்திய இவர், தொடர்ச்சியாக இரண்டு சர்வதேச இணை தடகளப் போட்டிகளில் 800 மீ. பிரிவில் வெள்ளி வென்றார். இரியோ டி செனீரோவில் நடைபெற்ற 2016 கோடைகால இணை ஒலிம்பிக்கில் இரண்டு வெண்கலப் பதக்கங்களையும் வென்றார்.

சுயசரிதை 
இவர் கொலம்பியாவின் அந்தியோக்வியா மாவட்டத்தில் 1978 இல் குஸ்டாவோ, ரொமேலியா ஆகிய இருவருக்கும் பிறந்தார்.   எட்டு குழந்தைகளில் மூன்றாவது குழந்தையான,  இவர் சாண்டா மார்டா ஆன்டிகுவியா நகரத்தின் புறநகரில் வளர்க்கப்பட்டார். இவர் மார்கோ பிடல் சுரேசு பள்ளியில் கல்வி பயின்றார்.  பின்னர், இவர் ஒரு மழலையர் பள்ளி ஆசிரியரானார். 1999 இல் ஜுவான் என்ற மகனுக்குத் தாயானார். 2003 ஆம் ஆண்டில், இவருக்கு பார்வைக் குறைபாடு இருப்பது கண்டறியப்பட்டது. நோய் முற்றி, அடுத்த ஆண்டுகளில் தனது பார்வையை இழந்தார்.. ஆரம்பத்தில் இவர் மன அழுத்தத்தால் பாதிக்கப்பட்டு, தனது வீட்டை விட்டு வெளியேற விரும்பாமல் இரண்டு ஆண்டுகளை கழித்தார்.   தனது இயலாமையைக் கட்டுப்படுத்தவும், அதனுடன் வாழ கற்றுக்கொள்ளவும் முடிவு செய்தபோது இவர் மன அழுத்தத்தை உடைத்தார். அடுத்த இரண்டு ஆண்டுகளில் இவர் பிரெயில் எழுத்து முறையைக் கற்றுக் கொண்டார். பின்னர் மருத்துவமனை கையுறைகளை அடைக்கும் ஒரு  பணியில் சேர்ந்தார். தனது ஓய்வு நேரத்தில் இவர் நீச்சலைக் கற்றுக் கொண்டார். ஆனால் ஓட்டபந்தயப் பயிற்சியாளர் ஜுவான் "சோப்" கில்லர்மோ ரோட்ரிகசு என்பவருடனான ஒரு சந்திப்பு இவரை தடகளத்தை எடுக்க வழிவகுத்தது.

வாழ்க்கை வரலாறு 
சோப்பை சந்தித்த ஒரு வருடத்திற்குப் பிறகு இவர் முதலில் எஸ்டாடியோ அல்போன்சோ கால்விஸ் டியூக்கில் பார்வையற்றவராக ஓட முயன்றார். அதிலிருந்து இவர் தனது விளையாட்டில் ஆர்வத்தை வளர்த்துக் கொண்டார்.  2011 இல், சர்வதேச இணை ஒலிம்பிக் தடகள உலகப் போட்டியில் கொலம்பியா தேசிய அணிக்கு தேர்வு செய்யப்பட்டார். இவர் 400 மீ, 800 மீ பந்தயங்களில் இரண்டு போட்டிகளில் பங்கேற்றார். 400 மீ தகுதிப் போட்டிகளில் இவர் கடைசியாக இடம்பிடித்தார். இவர் பிரிட்டனின் டிரேசி ஹிண்டனுக்குப் பின்னால் இரண்டாவது இடத்தைப் பிடித்திருந்தாலும், இவரது நேரம் 1: 07.94 . மேலும் இவர் இறுதிப்போட்டியில் நான்காவது இடத்தைப் பிடித்தார்.  இறுதிப் போட்டியில், 1: 05.88 என்று அப்பருவத்தின் சிறந்த ஓட்டமாக இருந்த போதிலும், இவர் நான்காவது இடத்தில் இருந்தார். 800 மீ தகுதிப் போட்டிகளில், 2: 31.31 என்ற நேரத்தை பதிவிட்டு, முதல் இடத்தைப் பிடித்தார். இறுதிப் போட்டியில் இவர் குறைவான நேரத்தில் ஓடினார். ஆனால் செக் குடியரசின் மிரோஸ்லாவா செட்லகோவாவுக்குப் பின்னால் இரண்டாவது இடத்தைப் பிடித்து, வெள்ளிப் பதக்கத்தை சேகரித்தார்.

குறிப்புகள்

வெளி இணைப்புகள் 

1978 பிறப்புகள்
வாழும் நபர்கள்
இணை ஒலிம்பிக் விளையாட்டு வீரர்கள்
சோமயா பௌசெட்

சோமயா பௌசெட் (Somaya Bousaid) (பிறப்பு 5 மே 1980) இவர் ஓர் தூனிசியா இணை ஒலிம்பிக் தடகள வீரராவார்.  முக்கியமாக வகை T13 நடுத்தர தூர நிகழ்வுகளில் போட்டியிடுகிறார். பிறவி பிரச்சினை காரணமாக பார்வையற்ற இவர் 2005 இல் தனது பாராலிம்பிக் அறிமுகமானார். 400, 800 மற்றும் 1500 மீட்டர் தூரங்களில் இவர் போட்டியிட்டு சிறந்த முடிவுகளைப் பெற்றார்.

போட்டிகள் 
2004 ஆம் ஆண்டு கிரேக்கத்தின் ஏதென்ஸில் நடந்த கோடைகால இணை ஒலிம்பிக்கில் இவர் போட்டியிட்டார். அங்கு டி 12 1500 மீ. ஓட்டத்தில் தங்கப் பதக்கத்தையும், டி 12 800 மீட்டரில் வெண்கலப் பதக்கத்தையும் வென்றார்.  

சீனாவின் பெய்ஜிங்கில் நடந்த இணை ஒலிம்பிக்கில் கலந்து கொண்ட இவர், 800 மற்றும் 1500 மீட்டரில் இரண்டு தங்கப் பதக்கங்களை வென்றார். 400 மீட்டரில் நான்காவது இடத்தைப் பிடித்தது, தடகள வீரரின் மிக உயர்ந்த போட்டி தருணத்தைக் குறிக்கிறது. இங்கிலாந்தின் லண்டனில் நடந்த 2012 கோடைகால இணை ஒலிம்பிக்கில் இவர் 400 மீட்டரில் வெள்ளி பெற்றார். பின்னர், இரியோ டி செனீரோ இணை ஒலிம்பிக் போட்டிகளில் (2016), 1500 மீட்டரில் மீண்டும் தங்கப்பதக்கம் வென்றார்.

இவர் திறமையான உடல் விளையாட்டு வீரர்களுக்கான போட்டிகளிலும் பங்கேற்றுள்ளார்: 2018 ஆம் ஆண்டில் தாரகோனாவில் நடைபெற்ற XVIII மத்திய தரைக்கடல் விளையாட்டுகளில் இவரது இருப்பு பதிவு செய்யப்பட்டுள்ளது. அங்கு தடகள பெண்கள் தகுதி பெறாமல் பெண்கள் அரை மராத்தானில் பங்கேற்றது.

குறிப்புகள் 

வாழும் நபர்கள்
1980 பிறப்புகள்
இணை ஒலிம்பிக் விளையாட்டு வீரர்கள்
சில்வியா பேரன்ட்

சில்வியா பேரன்ட் இவர் (மிலன், இத்தாலி, செப்டம்பர் 29, 1969) இத்தாலிய இணை ஒலிம்பிக் விளையாட்டுகளில் தங்கப் பதக்கம் வென்றவராவார். துரினில் நடைபெற்ற 2006 குளிர்கால இணை ஒலிம்பிக் விளையாட்டுப் போட்டிகளில் தங்கப் பதக்கத்தையும், இரண்டு வெண்கலத்தையும் வென்றார்.   
1992 ஆல்பர்ட்வில் இணை ஒலிம்பிக் விளையாட்டுப் போட்டிகளிலும், 1998 நாகானோ இணை ஒலிம்பிக் விளையாட்டுப் போட்டிகளிலும் பங்கேற்றார்.

சுயசரிதை 
இவர் தனது மூன்று வயலேயே பார்வையற்றவராக இருந்தார். கணினி நிரலாக்கராகப் பயிற்றுவிக்கப்பட்ட இவர், எப்போதும் விளையாட்டு நடவடிக்கைகளை வளர்த்து வந்தார்.முதலில் ஆல்பைன் பனிச்சறுக்குகளில் அனைத்து நிலைகளிலும் பயிற்சி பெற்றார். 1994 இல் வெண்கலப் பதக்கத்தை வென்ற பிறகு, லில்லிஹாம்மர் இணை ஒலிம்பிக் விளையாட்டுப் போட்டிகளில், லோரென்சோ மிக்லியாரியின் வழிகாட்டுதலின் பேரில், 2006 இல் துரின் இணை ஒலிம்பிக் போட்டிகளில் நான்கு பதக்கங்களை (மூன்று வெண்கலங்கள், ஒரு தங்கம்) பெற்றார். துரின் செயல்திறன் இவருக்கு ஏராளமான விருதுகளைக் கொண்டு வந்தது, இதில் கோல்டன் காலர் ஃபார் ஸ்போர்டிங் மெரிட், இது கோனி வழங்கிய மிக உயர்ந்த கௌரவமாகும்.

பின்னர் இவர் இணை ஒலிம்பிக் விளையாட்டில் பனிசறுக்குதலுக்காக தன்னை அர்ப்பணித்தார். இதில் இவர் 2011 இல் உலக வெற்றியாளராகவும், 2013 இல் ஐரோப்பா வெற்றியாளராகவும் இருந்தார். 2010 இணை ஒலிம்பிக் விளையாட்டுப் போட்டியில், பார்வையற்றோர் ஹோமரஸ் பார்முலாவி உலகப்போட்டியில், முன்னாள் இணை ஒலிம்பிக் தடகள வீரரும், பனிசறுக்கு வீரருமான லூய்கி பெர்டான்சாவுடன் இணைந்து தங்கப் பதக்கத்தைப் பெற்றார்.

குறிப்புகள்

வெளி இணைப்புகள் 
 
 
 Torino 2006 Paralympic Winter Games, Alpine Skiing
வாழும் நபர்கள்
இணை ஒலிம்பிக் விளையாட்டு வீரர்கள்
எலெனா பௌதோவா

எலெனா பௌதோவா (Elena Pautova) (பிறப்பு: 1986 சனவரி 22) இவர் உருசியாவைச் சேர்ந்த ஒரு இணை ஒலிம்பிக் விளையாட்டின் தடகள  வீரராவார். முக்கியமாக டி 12 வகை நடுத்தர தூர நிகழ்வுகளில் போட்டியிடுகிறார். 1500 மீட்டர் ஓட்டப்பந்தயத்தில் இரண்டு முறை இணை ஒலிம்பிக் போட்டிகளில் தங்கப் பதக்கம் வென்றுள்ளார். மூன்று முறை உலகப் போட்டிகளைல் தங்கப் பதக்கம் வென்றுள்ளார். 2003 இல் நடந்த டி 13 5000 மீ போட்டியில் உலக சாதனையையும் இவர் முறியடித்தார்.

வாழ்க்கை வரலாறு 
பார்வைக் குறைபாடுள்ள இவர், உருசியாவின் அர்மாவிர் என்ற இடத்திலுள்ள ஒரு சிறப்பு உறைவிடப் பள்ளியில் பயின்றபோது முதலில் தடகளதை நோக்கி ஈர்க்கப்பட்டார்.  இவர் இளம்வயதிலேயே போட்டிகளில் பங்கேற்கத் தொடங்கினார். இவர் நடுத்தர மற்றும் நீண்ட தூர நிகழ்வுகளில் போட்டியிட்டார். தனது 17 வயதில் கனடாவின் கியூபெக்கில் நடந்த ஒரு சர்வதேசப் போட்டியில்  டி 13 5000 மீ. போட்டியில் கலந்து கொண்டார். அங்கு இவர் அதிகாரப்பூர்வமாக அங்கீகரிக்கப்பட்ட நேரத்தை 17: 50.45 என்ற புதிய உலக சாதனையை வெளியிட்டார்.  முக்கிய போட்டிகளில் உத்தியோகபூர்வ டி13 5000 மீ பந்தயங்களின் அரிதான தன்மை காரணமாக, 2013 ஆம் ஆண்டு நிலவரப்படி, இவரது சாதனை இன்னும் அப்படியே உள்ளது. பின்னர் இவர், நடுத்தர தூர நிகழ்வுகளுக்கு மாறினார். மேலும் 18 வயதில் தனது முதல்  இணை ஒலிம்பிக்கிற்கு தேர்வு செய்யப்பட்டார். 2004 ஏதென்ஸில் நடந்த கோடைகால இணை ஒலிம்பிக்கில் உருசியாவை பிரதிநிதித்துவப்படுத்த தேர்வு செய்யப்பட்டார். இது இவருக்கு மிகவும் வெற்றிகரமான போட்டியாக இருந்தது. டி 12 1500 மீட்டரில் தங்கப் பதக்கத்தையும், டி 12 800 மீட்டரில் வெண்கலப் பதக்கத்தையும் பெற்றுத் தந்தது.

சர்வதேச தடகள போட்டிகள்
2006 ஆம் ஆண்டில், இவர் அசெனுக்குச் சென்றார். அங்கு இவர் சர்வதேச தடகள போட்டியில் பங்கேற்றார் . அங்கு இவர் 800மீ, மற்றும் 1,500 மீ ஆகிய இரண்டு நிகழ்வுகளுக்குள் நுழைந்தார். ஏதென்ஸில் பெற்ற அதே மாதிரியான முடிவை அளித்தார்; 1,500 மீட்டரில் ஒரு தங்கமும், 800 மீட்டரில் வெண்கலமும் வென்றார். சீனாவின் பெய்ஜிங்கில் நடந்த 2008 கோடைக்கால இணை ஒலிம்பிக் விளையாட்டுப் போட்டிகளில்  சென்ற இவர், டி 13 1500 மீட்டரிலும், கூட்டு வகைப்படுத்தப்பட்ட டி 12/13 800 மீட்டர் ஓட்டத்திலிலும் இரண்டு வெண்கலப் பதக்கம் வென்றார்.

இணை ஒலிம்பிக் போட்டிகள்
2011 ஆம் ஆண்டில், 1,500 மீட்டர் ஓட்டத்தில் தனது உலக பட்டத்தை தக்க வைத்துக் கொண்டார். நியூசிலாந்தின்  கிறைஸ்ட்சேர்ச் நகரில் நடந்த 2011 சர்வதேச மாற்றுத் திறனாளி தடகள உலகப் போட்டிகளில் வெற்றிகரமாக முடித்தார். பின்னர் 2012 இலண்டன் இணை ஒலிம்பிக்கிற்கு முன்னதாக, ஸ்டாட்ஸ்கனலில் நடந்த 2012 ஐரோப்பியப் போட்டிகளில் 1,500 மீ.ஓட்டத்தில் தங்கம் வென்றார். இலண்டனில் அவர் தனது அடுத்த போட்டியாளரான எசுப்பானியாவின் எலெனா காங்கோஸ்டை தோற்கடித்து 4: 37.65 என்ற பருவத்தின் சிறந்த போட்டியை ஏழு வினாடிகளில் தனது இரண்டாவது இணை ஒலிம்பிக் தங்கப் பதக்கத்தை வென்றார். இலண்டனில் பெற்ற தனது வெற்றிக்குப் பின்னர், இவருக்கு ஆர்டர் ஆப் ஹானர் என்ற கௌரவம் வழங்கப்பட்டது. மேலும் கிரெம்லினில் நடைபெற்ற விழாவில் இவருக்கு உருசிய அதிபர் விளாடிமிர் புதின் வழங்கினார்.  

2013 ஆம் ஆண்டில் லியோனில் நடந்த 2013 சர்வதேச மாற்றுத் திறனாளிகளுக்கான தடகள உலகப் போட்டியில் 1,500 மீட்டர் ஓட்டத்தில் தனது மூன்றாவது தங்கத்தை வென்றார்.

குறிப்புகள் 

1986 பிறப்புகள்
வாழும் நபர்கள்
இணை ஒலிம்பிக் விளையாட்டு வீரர்கள்
தமரா சிவகோவா

தமரா சிவகோவா (Tamara Sivakova) (பிறப்பு: 1965 ஆகத்து 16) இவர் பெலருசைச் சேர்ந்த இணை ஒலிம்பிக் விளையாட்டின் தடகள வீரராவார். இவர் ஏட்டி எறியும் நிகழ்வுகளில் முக்கியமாக போட்டியிடுகிறார்.

ஆரம்ப ஆண்டுகள் 
பிறவி பிரச்சினை காரணமாக பார்வைக் குறைபாடுள்ள இவர், சோவியத் ஒன்றியத்தின் ஒரு பகுதியான பெலருசிலுள்ள ஒருபார்வைக் குறைபாடுள்ள குழந்தைகளுக்கான பள்ளியில் 14 வயதில் விளையாட்டில் பயிற்சி மேற்கொள்ளத் தொடங்கினார். 1989 இல் சூரிக்கில் நடந்த ஐரோப்பியப் போட்டியில் சர்வதேச அளவில் அறிமுகமானார். 1992 இல் இவர் பார்சிலோனாவில் நடந்த பாராலிம்பிக்கில் ஒருங்கிணைந்த அணியின் பதாகையின் கீழ் பங்கேற்றார். பின்னர், பின்வரும் அனைத்து போட்டிகளிலும் பெலருசிய விளையாட்டு வீரராக பங்கேற்றார். இவர் ஒரு வீசுபவராகவும், ஆரம்பித்து, விரைவில் குண்டு எறிதல், வட்டு எறிதல் போன்ற விளையாட்டுக்குத் திரும்பினார்.

சர்வதேசப் போட்டிகள் 
யுனிபைடு அணிக்காக எசுப்பானியாவின் பார்செலோனாவில் 1992 கோடைகால இணை ஒலிம்பிக்கில் முதன்முதலில் போட்டியிட்டார். அங்கு பி 3 விளையாட்டு வீரர்களுக்கான வட்டு வீசுதலில் தங்கப்பதக்கம் வென்றார். மேலும், பென்டத்லானில் 5 வது இடத்தைப் பிடித்தார். நான்கு ஆண்டுகளுக்குப் பிறகு, பெலருசுக்காக அமெரிக்காவின் அட்லாண்டாவில் 1996 கோடைகால இணை ஒலிம்பிக்கில் போட்டியிட்டார். இதில் இவர் குண்டு எறிதலில் எஃப் 12 வகையில் ஒரு தங்கத்தையும், வட்டு எறிதலில் எஃப் 12 வகையில் வெண்கலத்தையும் வென்றார். ஆனால் மீண்டும் பென்டத்லானில் பதக்கம் பெறத் தவறிவிட்டார். 

2000 ஆம் ஆண்டில் ஆத்திரேலியாவின் சிட்னியில் நடந்த  மூன்றாவது ஆட்டத்தில் இவர் போட்டியிட்டார். அங்கு இவர் எஃப் 13 வகை வட்டு எறியும் போட்டியில் வெள்ளிப் பதக்கம் வென்றார். இங்கும் பென்டத்லானில் பதக்கம் பெறத் தவறிவிட்டார். 2004 ஆம் ஆண்டில் கிரேக்கத்தின் ஏதென்ஸில் எஃப் 12 வகை குண்டு எறிதலில் தங்கப் பதக்கத்தையும், எஃப் 13 வட்டு எறிதலில் வெள்ளிப் பதக்கமும் வென்றார். 2008 ஆம் ஆண்டில் சீனாவின் பெய்ஜிங்கில் தனது ஐந்தாவது இணை ஒலிம்பிக்கில் போட்டியிட்டார். அங்கு முந்தைய ஆட்டங்களின் முடிவுகளை மாற்றியமைத்தார். வென்றார் எஃப் 12/13 வகை வட்டு எறிதலில் தங்கப்பதக்கமும் எஃப் 12/13 வகை குண்டு எறிதலில் வெள்ளிப் பதக்கமும் வென்றார்

குறிப்புகள் 

வாழும் நபர்கள்
1965 பிறப்புகள்
இணை ஒலிம்பிக் விளையாட்டு வீரர்கள்
இலெடிசியா தோரசு

இலெடிசியா தோரசு (Leticia Torres) இவர் மெக்சிக்கோவைச் சேர்ந்த ஒரு இணை ஒலிம்பிக் தடகள வீரராவார். முக்கியமாக வகை டி52 வகை விரைவோட்ட நிகழ்வுகளில் போட்டியிடுகிறார். 

இவர் மொத்தம் ஐந்து இணை ஒலிம்பிக்கில் போட்டியிட்டு பதின்மூன்று பதக்கங்களை வென்றுள்ளார். 1988 ஆம் ஆண்டில் இவரது முதல் ஆட்டங்கள் 100 மீ, 200 மீ, 400 மீ 800 மீ. ஆகியவற்றில் தங்கத்தை வென்றுள்ளார். மேலும் 1500 மீட்டர் ஓட்டத்தில் மேற்கு ஜெர்மனியின் யோலண்டே ஹேன்சனிடம் இரண்டாவது இடத்தைப் பிடித்தார். 1992 இல் தனது அடுத்த ஆட்டங்களில் இவர் 100 மீ, 200 மீ, 400 மீட்டர் ஓட்டங்களில் வெண்கலப் பதக்கங்களை வென்றார். ஆனால் 800 மீ. ஓட்டாத்தில் வெற்றி பெறவில்லை. 1996 கோடைகால இணை ஒலிம்பிக் போட்டிகளில் 200 மீட்டர் ஓட்டத்தில் வெள்ளியும், 400 மீட்டரில் வெண்கலமும் வென்றார். ஆனால் 800 மீ. ஓட்டத்தில் வெல்லத் தவறினார். 2000 கோடைக்கால இணை ஒலிம்பிக்கில் 200 மீ, 400 மீ, 800 மீ ,1500 மீட்டர் ஓட்டங்களில் பதக்கம் வெல்லத் தவறியதால்  ஒரு குறைந்த புள்ளியையேப் பெற முடிந்தது. இவர் 2004 கோடைகால இணை ஒலிம்பிக்கிற்கு திரும்பினார். அதில் இவர் இணை ஒலிம்பிக்கில்  வட்டு எறிதலில் ஐந்தாவது இடத்தைப் பிடித்தார். ஆனால் 200 மீ மற்றும் 400 மீட்டர் ஓட்டங்களில் இரண்டு வெண்கலப் பதக்கங்களை வென்றார்.

மேற்கோள்கள் 

வாழும் நபர்கள்
இணை ஒலிம்பிக் விளையாட்டு வீரர்கள்
சி யிட்டிங்

சி யிட்டிங் (Shi Yiting) (பிறப்பு:1997 அக்டோபர் 17) இவர் ஓர் சீன மாற்றுத் திறனாளி விளையாட்டு வீரராவார் . இவருக்கு இடது கையில் தசை இயக்கத்தில் குறைபாடும், தனது இரு கால்களிலும் வெவ்வேறு நீளங்களையும் கொண்டுள்ளார்.   

சீனாவைப் பிரதிநிதித்துவப்படுத்தும் இவரது சர்வதேச அறிமுகமானது, இரியோ டி செனீரோவில் நடந்த  இணை ஒலிம்பிக் விளையாட்டுப் போட்டிகளில் பங்கேற்று 2016 ஆம் ஆண்டிலிருந்து, 200 மீட்டர் டி 36 பிரிவில் மாற்றுத் திறனாளி வெற்றியாளனானார்.

2017 ஆம் ஆண்டில் இவர் இலண்டனில் நடந்த சர்வதேச இணை ஒலிம்பிக் போட்டிகளில் பங்கேற்று, 200 மற்றும் 100 மீட்டர் டி 36 வகையில் தங்கப்பதக்கம் வென்றார், பிந்தைய பந்தயத்தில் இவர் புதிய உலக சாதனை படைத்தார். 2019 ஆம் ஆண்டில் துபாயில் நடந்த இணை ஒலிம்பிக் போட்டிகளில் உலக அனுபவத்தை இவர் பிரதிபலித்தார்: இங்கேயும் ஒரே சிறப்புகளில் இரண்டு தங்கப் பதக்கங்களை வென்றார், 200 மீட்டர் டி 36 வகையில் புதிய உலக சாதனை படைத்தார்.

குறிப்புகள்

வெளி இணைப்புகள் 
archive

வாழும் நபர்கள்
1997 பிறப்புகள்
இணை ஒலிம்பிக் விளையாட்டு வீரர்கள்
அண்ணாமலை குப்புசாமி

அண்ணாமலை குப்புசாமி (Annamalai Kuppusamy) ஓர் இந்திய அரசியல்வாதியும், முன்னாள் காவல்துறை அதிகாரியும் ஆவார். இவர் தமிழ்நாட்டின் பாரதிய சனதா கட்சியின் மாநிலத் தலைவராக, தேசியத் தலைவர் ஜெகத் பிரகாஷ் நட்டாவால் 8 சூலை 2021 இல் நியமிக்கப்பட்டார்.

ஆரம்ப கால மற்றும் தனிப்பட்ட வாழ்க்கை 
இவர் கரூர் மாவட்டம், சின்னதாராபுரம் என்ற சிற்றூரை அடுத்த தொட்டம்பட்டி என்ற கிராமத்தில் கொங்கு வேளாளர் கவுண்டர் சமூக விவசாயக் குடும்பத்தில் 4 சூன் 1984 ஆம் நாள் பிறந்தார். இவரது பெற்றோர் குப்புசாமி கவுண்டர் மற்றும் பரமேஸ்வரி ஆகியோர் ஆவர்.  

அண்ணாமலை கரூர் மற்றும் நாமக்கல் மாவட்டத்தில் பள்ளிப்படிப்பை முடித்தார். பின்னர் கோயம்புத்தூர் பூ. சா. கோ. தொழில்நுட்பக் கல்லூரியில் இயந்திரப் பொறியியலில் இளங்கலைப் பட்டம் பெற்றார். இதைத் தொடர்ந்து, பொது சேர்க்கைத் தேர்வில் தேர்ச்சி பெற்று இவர் முதுநிலை வணிக நிர்வாகப் படிப்பை உத்தரப்பிரதேசத்தில் உள்ள லக்னோ இந்திய மேலாண்மை கழகத்தில் முடித்தார். பின்னர் மத்திய அரசுப்பணியாளர்கள் தேர்வாணையம் நடத்தும் 2011 ஆம் ஆண்டிற்கான இந்தியக் குடியியல் பணிகள் தேர்வில் வெற்றி பெற்றார்.

இவர் தமிழ், ஆங்கிலம், கன்னடம், இந்தி ஆகிய மொழிகளில் புலமை பெற்றவர். இவர் அகிலா சுவாமிநாதன் என்பவரைத் திருமணம் செய்து கொண்டார். இந்தத் தம்பதியினருக்கு இரண்டு குழந்தைகள் உள்ளனர்.

காவல்துறை பணி 
அண்ணாமலை கருநாடக மாநில காவல்துறை பணியாளராக 2011 ஆண்டு சேர்ந்தார். 2013 ஆம் ஆண்டு உடுப்பி மாவட்டம் கர்கலாவில் காவல்துறை துணைக் கண்காணிப்பாளராக பதவி ஏற்று கொண்டார். பின்னர் உடுப்பி மற்றும் சிக்கமகளூரு மாவட்டங்களில் காவல்துறைக் கண்காணிப்பாளராக பதவி வகித்த இவர், அக்டோபர் 2018 இல் பெங்களூர் நகர தெற்கு காவல் துணை ஆணையராகப் பதவி உயர்வு பெற்றார். 2019ஆம் ஆண்டு இவர் தனது பணியை இராசினாமா செய்தார்

விவசாயம் மற்றும் சமூகப் பணி 
இவர் ஒரு பேச்சாளராக, இயற்கை விவசாயியாக ஆர்வம் காட்டினார். இவர் ஒன்றிய அரசுப்பணி பயிற்சி மையம், தலைவர்கள் அறக்கட்டளை மற்றும் பல இலாப நோக்கற்ற அறக்கட்டளைகளையும் தொடங்கினார்.

அரசியல் வாழ்க்கை 

அண்ணாமலை ராசுடிரிய சுயம்சேவாக் சங்க சித்தாந்தத்தால் ஈர்க்கப்பட்டார். தற்போதைய இந்தியப் பிரதமர் நரேந்திர மோதி மற்றும் பாரதிய சனதா கட்சி தலைவர் அமித் சா ஆகியோரை சந்தித்து அரசியலில் ஒன்றிணைந்து வாழ்க்கையில் வித்தியாசமாக ஏதாவது செய்ய விரும்புவதாகவும் தன்னை வெளிப்படுத்தினார். 25 ஆகத்து 2020 அன்று, இவர் தேசிய பொதுச் செயலாளர் பி. முரளிதர ராவ், கருநாடக அமைச்சரான சி. டி. இரவி, தமிழகத் தலைவர் லோ. முருகன் ஆகியோர் முன்னிலையில் அதிகாரப்பூர்வமாக பாரதிய சனதா கட்சியில் இணைந்தார்.

இவர் 2021 தமிழ்நாடு சட்டமன்றத் தேர்தலில் அரவக்குறிச்சி சட்டமன்றத் தொகுதியில் போட்டியிட்டு 24,816 வாக்கு வித்தியாசத்தில் திமுகவில் போட்டியிட்ட இரா. இளங்கோவிடம் தோற்றார். முருகன் மத்திய அமைச்சரான பிறகு, இவர் தமிழ்நாட்டின் பாரதிய சனதா கட்சியின் மாநிலத் தலைவராக, தேசியத் தலைவர் ஜெகத் பிரகாஷ் நட்டாவால் 8 சூலை 2021 இல் நியமிக்கப்பட்டார். 2024 இந்தியப் பொதுத் தேர்தலில் கோயம்புத்தூர் மக்களவைத் தொகுதியில் பாரதிய சனதா கட்சியின் வேட்பாளராக போட்டியிட்டு 1,18,068 வாக்கு வித்தியாசத்தில் திமுகவில் போட்டியிட்ட கணபதி பி. இராஜ் குமாரிடம் தோற்றார்.

போட்டியிட்ட தேர்தல்கள்

சட்டமன்றத் தேர்தல்

மக்களவைத் தேர்தல்

திரைப்படவியல்
அண்ணாமலை கன்னட மொழியில் ‘அரபி’ என்ற படத்தில் மாற்றுத்திறனாளி நீச்சல்காரனுக்கு நீச்சல் பயிற்சியாளராக நடித்துள்ளார்.

மேற்கோள்கள் 

வாழும் நபர்கள்
பாரதிய ஜனதா கட்சி தமிழ்நாடு மாநிலத் தலைவர்கள்
கரூர் மாவட்ட நபர்கள்
1984 பிறப்புகள்
இந்திய காவல் பணி அதிகாரிகள்